Aktiwiteit 2:, Beplan 'n radio advertensie, By OpenStax | Jobilize.com
Beplan 'n radio advertensie 2
Beplan ‘n radio advertensie
Om ‘n roetine te skep en vir die klas aan te bied: die opwarming
Om deel te wees van die beplanning van ‘n radio advertensie
In hierdie module gaan ons radio-uitsending ondersoek. Julle opvoeder sal aan julle inligting oor radio-uitsendings verskaf sodat julle ook hierdie aspek van die uitvoerende kunste kan ontdek.
Radio-uitsending is gefokus op die stem. Hou in gedagte dat die ‘gehoor’ – of in hierdie geval, die luisteraars – jou nie kan sien nie, maar slegs kan hoor.
Hier is jou kans om ‘n opwarmingsroetine aan te bied – soos jy graag jou liggaam en stem wil opwarm! Onthou om altyd jou stem baie goed op te warm!
Wenke vir die beplanning en voorbereiding van opwarming:
die eerste prioriteit van die akteur is ontspanning
die akteur se liggaam en stem is sy instrumente
spanning van enige soort beperk uitvoering
spanning wys eerste in die stem a.g.v. vlak asemhaling
begin met die skouers
beweeg dan na die arms en hande
die bolyf is die middelpunt van alle beweging, omdat dit ons asem huisves
asemhalingsoefeninge is belangrik
eindig hierdie afdeling met oefeninge vir die bene, enkels en die voete
Postuur / Houding
fokus daarop om die skouers vierkantig en die maag in te hou en algehele stembeheer te behou
die postuur moet gemaklike en ekspressiewe stemgebruik en beweging toelaat
Asemhaling en Stem
goeie asemhaling is ‘n fundamentele vereiste vir stemproduksie
alle asemhalingsoefeninge moet na ontspanningsoefeninge uitgevoer word
die vereistes vir goeie stemproduksie is ontspanning, goeie postuur, genoegsame asemvoorraad, beheerde gebruik van die diafragma en tussenribspiere, ontspanne en onbeperkte mondelinge- en keelresonators, en die vorming van klanke voor in die mond om ‘n keelstem te voorkom en projeksie te bevorder
asemhaling moet met die borskas uitgevoer word deur die ribbekas te vergroot, en met die diafragma
Wenke vir die aanbieding van ‘n opwarmingsroetine:
Dit is raadsaam om voor die klas te staan wanneer jy instruksies gee.
Maak seker dat jou instruksies duidelik en hoorbaar is.
Maak seker dat jou instruksies maklik genoeg is vir die klas om te volg.
Demonstreer en verduidelik elke instruksie voordat die klas die oefening doen.
Maak dit pret vir jouself, asook vir die res van die klas.
Nou kan ons begin met die vervaardiging van die radio-advertensie! Met hierdie module gaan julle ‘n radio-advertensie vir die Afrika-dans in Leereenheid 2 van Module 4 beplan en vervaardig.
Hou in gedagte dat jou gehoor gaan HOOR wat jy doen. Hulle kan jou nie sien nie, daarom is jy aangewese op jou stem, die musiek en die byklanke om sodoende ‘n suksesvolle radio-advertensie te vervaardig.
Eksperimenteer met verskillende klankeffekte deur gebruik te maak van voorwerpe wat in die klas beskikbaar is.
Voorbeelde: reën, donderweer, deure wat klap, motors wat remme aanslaan, tee wat geskink word, restaurant-geluide, oerwoud-geluide, ens.
Neem die effekte op en speel dit terug aan die res van die klas.
'n afrika-dans vir erfenisdag Online Chapter
Rolprente uit twee verskillende genres Online Chapter